Salju Rindu Di Bumi Auckland

Salju Rindu Di Bumi Auckland merupakan sebuah drama televisyen web Malaysia 2024 terbitan Global Station Sdn. Bhd. yang diarahkan oleh Riza Baharudin. Ia dibintangi oleh Riena Diana, Keith Foo, Nabil Aqil, Emelda Rosemila dan Husna Mustaffa. Drama ini memulakan tayangan perdana di Tonton pada 16 September hingga 31 Oktober 2024.

Siri ini juga bersiaran ulangan di saluran TV3 di bawah Slot Samarinda pada 19 November 2025 hingga 6 Januari 2026 bagi menggantikan siri drama Bintang Di Langit Syawal dan digantikan oleh siri drama Susuk Rupawan.

 Sinopsis 
Mengisahkan tentang Juraini (Riena  Diana), seorang gadis yang terjerat dalam kehidupan penuh rintangan akibat ketamakan bapanya kepada duit sehingga mengabaikan keluarga mendorongnya untuk melarikan diri dari kampung demi mengejar kebahagiaan dan pencarian jati diri seorang wanita.

Juraini membesar di bawah pengawasan bapanya, Pak Talib yang menggunakan agama untuk memuaskan ketamakannya yang memaksa Juraini untuk berkali-kali mengorbankan dirinya kerana terpaksa menanggung kebajikan keluarganya yang diabaikan Pak Talib.

Dalam dia menghadapi rintangan itu, Juraini telah berkenalan dengan Nathan (Keith Foo). Nathan merupakan seorang lelaki bukan Islam yang berhati mulia dan baik yang berasal dari Auckland. Ketika berputiknya cinta mereka, Juraini berdepan dengan dugaan dan pengkhianatan dari Azman, pengurus tempat kerja Juraini, yang melakukan tindakan mengaibkan terhadap Juraini yang menyebabkan hidupnya kacau-bilau. Dalam keadaan huru-hara, Juraini nekad membuat keputusan untuk memulakan hidup baru bersama Nathan di Auckland.

Walaupun Juraini telah menetap di kota yang jauh beribu batu dari kampung halaman, peristiwa hitam dan kesedihan yang dilalui masih menghantui dirinya sehingga akhirnya memaksa beliau untuk membuat keputusan mengubah cara hidup.

Juraini menukar identiti baharu sebagai Joanna, membina kehidupan baru bersama Nathan dan anak mereka, Samantha. Namun, disebalik kebahagiaan yang dicari dan dikecapi, masih terselit rasa tidak sempurna tanpa kehadiran keluarga tercinta yang jauh di kampung.

Selepas sekian lama meninggalkan tanah air, keluarga Joanna menghantar anak buahnya, Iman (Nabil Aqil) ke Auckland untuk memulakan misi penuh harapan untuk membawa Joanna pulang ke pangkuan keluarga. Mampukah Iman menyatukan Joanna dengan keluarganya yang telah lama terpisah?

Pelakon

Pelakon utama
 Riena Diana sebagai Juraini (muda) / Samantha/Aisha (dual character), perempuan yang makan hati dengan sikap keluarganya sendiri terutama bapanya Pak Talib. Dia mengikuti Nathan pergi ke Auckland dan 20 tahun kemudian anaknya, iaitu Samantha mempunyai wajah yang seiras dengan Juraini sewaktu muda (Episod 1-28)
 Keith Foo sebagai Nathan, lelaki berketurunan Cina kelahiran Malaysia tetapi dibesarkan di Auckland, New Zealand. Nathan juga suami kepada Juraini & bapa kepada Samantha.(Episod 1-18)
 Nabil Aqil sebagai Iman, anak kepada Suri & anak saudara Juraini yang ditugaskan ke New Zealand bagi memujuk Juraini kembali ke pangkuan keluarga selepas beberapa tahun membawa diri (Ep 14-28). Iman sebenarnya adalah anak kandung hasil perbuatan Zina antara Zainun dengan Azman
 Emelda Rosemila sebagai Juraini / Joanna (masa kini), ibu kepada Samantha (Ep 14-28)
 Husna Mustaffa sebagai Suri,  kakak Juraini dan anak Talib yang mempunyai ilmu agama tetapi mempunyai sikap penting diri dan ego serta menyimpan iri hati terhadap Juraini (Ep 1-28)

Pelakon pembantu
 Kodi Rasheed sebagai Aziz, abang Juraini, Suri & Anak kepada Talib dan Mak Yam serta mempunyai kedai makan (Ep 1-28)
 Shamsul Ghau Ghau sebagai Pak Talib, Ayah kepada Aziz, Juraini, Suri seorang bersikap angkuh yang mengejar kekayaan selain menipu (pemain antagonist). (Ep 1-13)
 Rosnah Johari sebagai Mak Yam, Isteri Pak Talib dan ibu kepada Aziz, Juraini, Suri (Ep 1-27)
 Mas Anizan sebagai Mak Su, Isteri kedua Pak Talib (Ep 2-13)
 Louisa Chong sebagai Anne, Ibu kepada Nathan
 Azhar Amir sebagai Azman, Majikan Juraini dan teman lelaki Zainun yang merogol Juraini juga bapa kandung Iman (Ep 1-26), di episod 26 Azman ditangkap oleh pekerja Aziz kerana cuba menculik pekerja kedai Aziz yang menjadi mangsa gangguan seksual
 Zera Hariz sebagai Zainun, Kawan Juraini yang mempunyai sifat dengki cemburu terhadap beliau dan perempuan simpanan kepada Azman juga ibu kandung Iman. Namun dua tahun kemudian Zainun meninggal dunia akibat Barah dan menyerahkan Iman kepada Suri, Hidayat (Ep 1-11)
 Azwan Kombos sebagai Hidayat, seorang pendakwah, suami kepada Suri dan ayah kepada Iman. (Episod 9-28)
 Ku Frisha sebagai Maya,bekas teman wanita Aziz
 RJ Helmy sebagai Dr. Johan, tunang Maya
 Alif Hadi sebagai Fikhri, bekas tunang Suri
 Mia Nasir sebagai Linda, isteri Aziz
 Tiara Suraya Rose sebagai Suraya gadis mualaf di Auckland.
 Bobo Rimaz sebagai Zamarul

 Penerbitan 
Drama ini menjalani penggambaran di Kuala Lumpur, Ijok, Kuala Selangor dan Auckland, New Zealand antara bulan Jun hingga Julai 2024.

Runut bunyi
 "Terlerai" - Suki Low
 "Dulu, Kini dan Akhirnya" - Marsha Milan
 "Mata Hati" - Fanzi Ruji
 "Salahkah" - Erul Samah
 "Sinar Sunyi" - Hariz Fayahet

 Pautan luar 

Kategori:Siri drama televisyen Malaysia berbahasa Melayu 2024
Kategori:Drama adaptasi novel di Malaysia
Kategori:Rancangan TV3